Die kinders het my dadelik help soek, maar ons kon niks kry nie. Die vreemdste was dat ek glad nie paniekerig geraak het nie. ’n Absolute vrede van die Heilige Gees het in my hart geheers terwyl ek God gevra het om my deur sy Gees te lei om die sleutel te kry. Ek het skaars klaar gebid toe ek skielik die sleutel ontdek. ’n Gevoel van dankbaarheid het my oorweldig terwyl ek besef het dat God werklik van alles in die skepping weet. Al die eer gaan aan Hom.”
Leser 2, Anele: “Ek is effens doof in my een oor en slaap gewoonlik verskriklik vas.Verlede Maandagoggend het ek egter 03:00 wakker geskrik van ’n hond wat baie benoud buite ons kamervenster huil.
Ek en my man het deur die venster gekyk. Na ’n rukkie het ons ’n swart dingetjie op die grond gesien beweeg. Dit was ’n miniatuur worshondjie. ’n Entjie van hom af het die grootse uil wat ek nog in my lewe gesien het gestaan – reg om hom aan te val. Ons het onmiddellik by die deur uitgehardloop en die uil weggejaag. Dié het opgevlieg en ’n entjie daarvandaan op die grond gaan sit – onwillig om sy prooi wat hy oomblikke vantevore op ons gras afgelewer het, te laat staan! Ek het die hondjie in my arms geneem en in die huis ingeneem – oortuig dat God my wakker gemaak het om die diertjie se lewe te red.
Al was ek voorheen nie geheg aan diere omdat ek nie tyd gehad het om na hulle om te sien nie, is ek en die Worsie totaal en al onafskeidbaar. Dit voel vir my asof God die hondjie vir my gestuur het om hom op te pas.
Hierdie storie het my weer hoop gegee. As God so oor die diere op aarde voel – hoeveel te meer wil Hy nie ook vir ons as sy kinders sorg nie!”
In Job 28:24 lees ons: “Want Hý sien tot by die eindes van die aarde; alles wat onder die hemel is, aanskou Hy” (1953-hersiening). En in Psalm 50:10-11 lees ons dat God van elke dier op aarde weet: “… al die wilde diere van die bos is myne, die vee op berge by duisende. Ek ken al die voëls van die berge, en wat roer op die veld, is van My.”
God wil betrokke wees by die detail in jou lewe – gaan jy Hom nooi om jou te help en te lei? Sterkte.
Vader God, baie dankie vir U oneindige liefde en omgee vir ons elkeen. Lei my asseblief daagliks deur u Heilige Gees in elke situasie waarin ek my ook al bevind. Ek vra dit in die Naam van Jesus Christus. Amen.
Die drie getuienisse in die Hemel en op aarde
Die getuienis van die Gees (Die skeppende Gees)
1. Die skepping (God se Gees beweeg oor die water en bring voort die skepping)
2. Die geboorte van Israel (God se Gees in die wolk wat Sy volk persoonlik gelei het..
3. Die bou van die Tabernakel (Die eerste keer dat mense vervul word met die Heilige Gees toe hulle die Tabernakel begin bou.)
4. Maria verwag Jesus (Die Heilige Gees het oor haar gekom en sy het n kind verwag.)
5. Jesus se doop (Die Heilige Gees kom oor Hom in die vorm van n duif.)
6. Die totstandkoming van die Kerk (Die uitstorting van die Heilige Gees op Pinksterdag.)
7. Maranatha (Aan die einde van die tyd roep die Gees en die Bruid “Kom Here Jesus kom”.)
Die getuienis van die Water
1. Die aarde is geskep uit Water (Die Gees beweeg oor die water – die aarde was gevul met water en deur die Woord van God het alle dinge tot stand gekom.)
2. Die land is geskei van die Water.
3. In die tyd van Noag is die aarde verwoes en herstel deur Water.
2Pe 3:6 waardeur die toenmalige wêreld met water oorstroom is en vergaan het. 2Pe 3:7 Maar die teenswoordige hemele en die aarde is deur dieselfde woord as ‘n skat weggelê en word vir die vuur bewaar teen die dag van die oordeel en die verderf van di
4. Moses is gered deur die Water (in n mandjie of ark) om Israel te red uit Egipte.
5. Israel kom deur die Water(die Rooi See) oppad na die Beloofde Land.
6. Jesus begin Sy roeping na Sy doop.
7. Die Kerk word gebore uit Water (die doop)
(Alle mense en diere groei en dryf in water in hul moederskoot tot geboorte. Volgens wetenskaplikes was die eerste vorm van materie, waterstof en boonop dat water die voorvereiste is vir lewe.)
Die Getuienis van die Bloed
1. Toe Israel voorberei om Egipte te verlaat moes hulle die Bloed van die Pasga Lam aan die deurposte verf sodat die Engel van die Here hulle verby sou gaan.
2. Met die sluit van die verbond by Sinai, sprinkel Moses die mense met Bloed.
3. Die gelowige en die Kerk word gereinig deur die Bloed van Christus.
4. Jesus aan die kruis bevestig al drie die getuies:
Die Gees (“Vader in U hande laat Ek my Gees”)
Die Bloed (Die Bloed wat Hy gestort het aan die kruis)
Die Water (Toe die Romeinse soldaat Jesus in die sy steek met die spies kom daar bloed en Water uit Sy sy en toe die Romein al hierdie dinge sien se hy “waarlik dit is die Seun van God”.)